Remus Iosub, aka Ramore, așa cum s-a făcut cunoscut în cadrul show-ului iUmor, și Denisa Drăgan se află într-o perioadă extrem de tensionată după ce au anunțat inițial că divorțează pe cale amiabilă la distanță de doar două luni de la nuntă.
Cei doi au o fetiță în vârstă de 6 luni, dar se pare că neînțelegerile dintre cei doi nu au putut fi trecute cu vederea, astfel ajungându-se la decizia de a divorța fără cale de împăcare.
La distanță de o lună după ce s-a aflat că cei doi s-au separat și că nu mai locuiesc împreună, dar că vor divorța oficial într-un mod cât se poate de pașnic, se pare că fosta lui parteneră își face curaj să vorbească despre problemele dintre cei doi!
Iată ce declarații a făcut Denisa Drăgan în mediul online!
Ramore și fosta parteneră au ajuns în instanță
Situația pare că s-a complicat extrem de rapid, deși cei doi ar fi trebuit să semneze actele cât de curând, spune Denisa.
Femeia a fost nevoită să acționeze în instanță, acuzându-l pe Ramore că nu își dorește să semneze actele de divorț, iar, potrivit Spy News.ro, motivul principal ar fi fost reprezentat de valoarea pensiei alimentare pe care bărbatul ar trebui să o achite fiicei lor, Alba.
Fosta parteneră a lui Remus îl acuză de faptul că acesta nu ar fi de acord să plătească suma de 2 500 de lei și că ar fi propus o pensie alimentară în valoare de 1 500 de lei.
Pentru că Denisa nu ar fi fost de acord cu această sumă, considerând-o insuficientă pentru creșterea micuței, aceasta a decis să vorbească în mediul online despre ce i se întâmplă.
„Am deschis în instanță că divorțul nu mai e amiabil. Nu vrea să semneze pe data de 13. El vrea să scadă de la 2 500 lei la 1 500 lei. I se pare că 1 500 lei sunt mai rezonabili pentru *** acesta de copil care nu are nevoie de nimic, pentru că e un *** în viața asta. Vrea să băgăm un alt divorț, cu o altă pensie alimentară, dar de 1 500 lei de data asta și eu nu accept”, a declarat Denisa Drăgan, pe Tik Tok potrivit sursei citată anterior.
Cu toate acestea, Remus Iosub nu a revenit cu un răspuns pentru acuzațiile aduse, în urmă cu aproximativ 2 săptămâni spunând că își dorește să rămână discret în mediul online cu privire la acest subiect, lansând un singur videoclip în data de 30 aprilie 2024, prin care să lămurească situația.
„Legat de situația mea cu Denisa vreau să vă confirm că trecem printr-un divorț, în același timp vreau să punctez faptul că este un divorț amiabil, amândoi am decis că e timpul să o luăm pe drumuri separate, în același timp să fim și părinți pentru fetița noastră. De ce fac acest video, este primul și ultimul video legat de acest subiect pe care îl fac pentru că primesc foarte multe mesaje de ură de la comunitatea Denisei, majoritatea femei. Bine, sunt și bărbați care mai dau comentarii (...)
Vreau să vă spun doar atât, eu nu postez pe platformele mele din viața mea personală actuală. Noi avem situația noastră prin care trecem noi. Eu vreau s-o țin privată, iar ceea ce vă postează Denisa, (...) consideră ea că vrea să le împărtășească cu voi.
Eu nu voi face acest lucru, în continuare voi șterge mesajele de la voi că sunt oameni care mi-au scris „copilul tău este în spital și tu faci video cu mâncare”, da, pentru că eu știu unde este copilul meu, eu le-am adus la spital și este o situație un pic delicată pentru mine. Eu nu vreau să afișez așa ceva sub nicio formă” a transmis Remus în mediul online.
Florin Ristei a dezvăluit suma pe care o cere pentru un concert de o oră: „Să ne sunați, că e mai ieftin”... Florin Piersic face progrese considerabile! Cum se simte actorul și ce spun medicii după intervenția chirurgicală suferi...